మన్మోహన్ అడిగితే చూపిస్తారట | News Orbit
ముంబాయి, డిసెంబరు29: మాజీ ప్రధానమంత్రి మన్మోహన్‌సింగ్ జీవితం ఆధారంగా తెరకెక్కిన 'ది యాక్సిడెంటల్ ప్రైమ్ మినిస్టర్' మూవీ విడుదలకు ముందే ప్రదర్శన కావాలని మన్మోహన్ అడిగితే ప్రత్యేకంగా చూపిస్తామని నటుడు అనుపమ్‌ఖేర్ తెలిపారు. శుక్రవారం అనుపమ్‌ఖేర్ మీడియాతో మాట్లాడుతూ, ఒకసారి సెన్సార్ అనుమతి ఇచ్చిన తర్వాత సినిమా విడుదలకు ముందే సినిమా ప్రదర్శన కోరే హక్కు ఎవ్వరికీ లేదని స్పష్టం చేశారు.
అనుపమ్ ఖేర్ ఈ చిత్రంలో మన్మోహన్ సింగ్ పాత్ర పోషించారు. ఈ సినిమా ట్రైలర్‌ను బిజెపి అధికారిక ట్విట్టర్ ఖాతాలో విడుదల చేసింది. అప్పటి నుంచి రాజకీయ వివాదం దీని చుట్టూ సుళ్లు తిరుగుతోంది. దీనిపై స్పందించేందుకు మాజీ ప్రధాని నిరాకరించారు. సినిమా ముందస్తు ప్రదర్శన చేయాలని మహారాష్ర్ట యూత్ కాంగ్రెస్ అధ్యక్షుడు సత్యజీత్ తాంబే పాటిల్ చిత్ర నిర్మాతకు లేఖ రాశాడు.
'వాస్తవాల ఆధారంగానే సంజయ్ బారు రాసిన పుస్తకంలో ఉన్నట్లుగా చిత్రాన్ని రూపొందించాం. సినిమాకు పూర్తి హక్కులు తీసుకున్నాం. అందరికీ అన్ని విషయాలు స్పష్టంగా తెలుసు. ఎందుకు ప్రత్యేక ప్రదర్శన ఏర్పాటు చేయాలి? భాజపాకు మద్దతుగా సినిమా చేయాల్సిన అవసరంలేదు' అని అనుపమ్‌ ఖేర్ పేర్కొన్నారు.
manmohan adigithe chuupistaarata | News Orbit
mumbai, disembaru29: maji pradhaanamantri manmohanesing jeevitam aadhaaramgaa terakekkina 'dhi accidental prime minister' moovee vidudalaku munde pradarsana kaavaalani manmohan adigithe pratyekamgaa chuupistaamani natudu anupamkher telipaaru. sukravaaram anupamkher meediatho maatlaadutuu, okasari sensar anumati ichina tarvaata sinima vidudalaku munde sinima pradarsana kore hakku evvarikee ledani spashtam chesaru.
anupam kher ee chitramlo manmohan sing paatra pooshinchaaru. ee sinima trailarmu bijepi adhikaarika twitter khaataalo vidudala chesindi. appati nunchi rajakeeya vivaadam deeni chuttu sullu tirugutondi. deenipai spandinchenduku maji pradhaani niraakarinchaaru. sinima mundastu pradarsana cheyalani maharashrta yooth congress adhyakshudu satyajeet tambe patil chitra nirmaataku lekha raasaadu.
'vaastavaala aadhaaramgaane sanjay baaru raasina pustakamlo unnatlugaa chitraanni roopondinchaam. sinimaaku puurti hakkulu teesukunnam. andarikee anni vishayaalu spashtamgaa telusu. enduku pratyeka pradarsana erpaatu cheyali? bhajapaku maddatugaa sinima cheyalsina avasaramledu' ani anupam kher perkonnaru.